જુહાપુરા વિસ્તારમાં આવેલ સોનલ સિનેમા પાસે આવેલા ફિરોઝાવિલા રો-હાઉસમાં રહેતા અને હાર્ડવેરનો ધંધો કરતા ઇરફાન ઇશાકભાઇ ઉનાવાલાએ વેજલપુર પોલીસ સ્ટેશનમાં તેમનો પુત્ર ગુમ થયાની ફરિયાદ નોંધાવી છે. પોલીસ પાસેથી મળેલી વિગત અનુસાર ઇરફાનભાઇનો 15 વર્ષીય પુત્ર હુસેન ઉનાવાલા અને તેનો મિત્ર ‌ગ‌િરિરાજ સંજયકુમાર ગર્ગ (રહે. રીયમંડ ગ્રાંડ, ટોરેન્ટ પાવર સામે મકરબા રોડ, વેજલપુર) બોપલ ખાતે આવેલી કોસમોસ કેસલ સ્કૂલમાં ધોરણ-10માં અભ્યાસ કરે છે.